AIŠKINAMASIS RAŠTAS

Dėl savivaldybės biudžeto lėšų skyrimo Molėtų progimnazijos sporto aikštynui atnaujinti

**1. Parengto tarybos sprendimo projekto tikslai ir uždaviniai**

Lietuvos Respublikos švietimo, mokslo ir sporto ministerija 2019-10-03 raštu Nr. SR-4026 „Dėl sporto aikštynų atnaujinimo darbų finansavimo 2020 metais“ informavo, kad Molėtų progimnazijos sporto aikštyno atnaujinimui skiria 232 tūkst. eurų.

Savivaldybės administracija atliko viešųjų pirkimų procedūras rangovui parinkti. Pagal pasirašytą rangos sutartį bus atnaujintos krepšinio ir universalios aikštelės dangos, įrengti jėgos treniruokliai ir mažosios architektūros elementai, įrengta ledo aikštelės stacionari šaldymo įranga ir bortai, įrengti takai ir apšvietimas, atnaujintas gerbuvis.

Šiuo sprendimu bus įgyvendintos Švietimo įstaigų sporto aikštynų atnaujinimo programos, patvirtintos Lietuvos Respublikos švietimo ir mokslo ministro 2017 m. gegužės 2 d. įsakymu Nr. V-323 „Dėl Švietimo įstaigų sporto aikštynų atnaujinimo programos patvirtinimo“, nuostatos pagal kurias rekomenduojama, kad savivaldybių tarybos vienam sporto aikštynui atnaujinti skirtų ne mažiau kaip 58 tūkst. eurų savivaldybės biudžeto lėšų, kai Ministerija skiria 232 tūkst. eurų, arba prisidėtų ne mažiau kaip 20 proc. skiriamų valstybės biudžeto lėšų.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnio 8, 29 punktai;

Švietimo įstaigų sporto aikštynų atnaujinimo programa, patvirtinta Lietuvos Respublikos švietimo ir mokslo ministro 2017 m. gegužės 2 d. įsakymu Nr. V-323 „Dėl Švietimo įstaigų sporto aikštynų atnaujinimo programos patvirtinimo“;

Švietimo įstaigų, kurių sporto aikštynai bus atnaujinami 2017–2020 metais, sąrašas, patvirtintas Lietuvos Respublikos švietimo ir mokslo ministro 2017 m. gegužės 26 d. įsakymu Nr. V-427 „Dėl Švietimo įstaigų sporto aikštynų atnaujinimo programos įgyvendinimo“;

Lietuvos Respublikos švietimo, mokslo ir sporto ministerijos 2019-10-03 raštas Nr. SR-4026 „Dėl sporto aikštynų atnaujinimo darbų finansavimo 2020 metais“.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės: priėmus sprendimą bus įvykdyti savivaldybės įsipareigojimai atnaujinant Molėtų progimnazijos sporto aikštyną.

Neigiamų pasekmių nėra.

**4. Priemonės sprendimui įgyvendinti**

Priimtas Molėtų rajono savivaldybės tarybos sprendimas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

58 tūkst. eurų. Savivaldybės biudžeto lėšos.

 **6.Vykdytojai, įvykdymo terminai**

Molėtų rajono savivaldybės administracija. 2020 m.